Hviderusland har 9,5 millioner indbyggere (2021), hvoraf 8,3 % er russere. For befolkningspyramider til 2100, se under [[Ukraine#Eksterne henvisninger]]. Hviderusland blev selvstændigt i 1991, da Den [[Hviderussiske SSR|Hviderussiske socialistiske sovjetrepublik]] erklærede sin uafhængighed af [[Sovjetunionen]]. Igennem historien har hviderusserne været underlagt nabolandene [[Den polsk-litauiske realunion|Polen-Litauen]] og [[Det Russiske Kejserrige]]; dagens Hviderusland er en videreførelse af sovjetrepublikken, der blev oprettet i 1919. Landet fik sine nuværende grænser i 1945 i forbindelse med afslutningen af [[anden verdenskrig]]. Siden 1994 er Hviderusland blevet ledet af præsident [[Aleksandr Lukasjenko]]. Lukasjenko styrer landet med hård hånd, og internationale organisationer beskylder [[regime]]t for en mængde brud på [[menneskerettighed]]erne. Dette har ført til, at Hviderusland i høj grad er isoleret på internationalt plan, og landet er blandt andet udelukket fra [[Europarådet]].
Politik Organisationer